b'\n_START_ARTICLE_\nLietuvos vie\xc5\xa1ojo administravimo institutas\n_START_PARAGRAPH_\nLietuvos vie\xc5\xa1ojo administravimo institutas, LIVADIS\xc2\xa0\xe2\x80\x93 Lietuvos valstyb\xc4\x97s tarnautoj\xc5\xb3 mokymo ir konsultavimo vie\xc5\xa1oji, ne pelno \xc4\xafstaiga, \xc4\xafkurta 1999\xc2\xa0m. sausio 25 d. _NEWLINE_B\xc5\xabstin\xc4\x97 Vilniuje, \xc5\xbdemait\xc4\x97s g. 21.\n_START_SECTION_\nVeikla\n_START_PARAGRAPH_\nInstituto dalininkai Lietuvos Respublikos vidaus reikal\xc5\xb3 ministerija, Lietuvos Respublikos Vyriausyb\xc4\x97s kanceliarija, Mykolo Romerio universitetas. Lietuvos vie\xc5\xa1ojo administravimo institutas rengia ir atnaujina valstyb\xc4\x97s tarnautoj\xc5\xb3 mokymo programas, moko valstyb\xc4\x97s tarnautojus, rengia d\xc4\x97stytojus ir tobulina j\xc5\xb3 kvalifikacij\xc4\x85, dalyvauja tarptautin\xc4\x97se bendradarbiavimo programose ir projektuose, susijusiuose su vie\xc5\xa1ojo administravimo geb\xc4\x97jim\xc5\xb3 tobulinimu, teikia metodin\xc4\x99, konsultacin\xc4\x99, organizacin\xc4\x99 pagalb\xc4\x85 valstyb\xc4\x97s ir savivaldybi\xc5\xb3 institucijoms, atlieka tyrimus valstyb\xc4\x97s tarnautoj\xc5\xb3 mokymo klausimais, kuria informacin\xc4\x99 baz\xc4\x99, rengia ir leid\xc5\xbeia metodin\xc4\x99 literat\xc5\xabr\xc4\x85._NEWLINE_Nuo 2002\xc2\xa0m. institutas yra \xc4\xafgaliotasis Europos kompiuterio vartotojo pa\xc5\xbeym\xc4\x97jimo (European Computer Driving Licence, ECDL) testavimo centras. Nuo 1999\xc2\xa0m. priklauso Lietuvos vie\xc5\xa1ojo administravimo lavinimo institucij\xc5\xb3 asociacijai (LVALIA), nuo 2000 Vidurio ir Ryt\xc5\xb3 Europos vie\xc5\xa1ojo administravimo institut\xc5\xb3 ir mokykl\xc5\xb3 tinklui (The Netvork of Institutes and Schools of Public Administration in Central and Eastern Europe, NISPAcee). Su Valstyb\xc4\x97s tarnybos departamentu prie Vidaus reikal\xc5\xb3 ministerijos nuo 2004\xc2\xa0m. leid\xc5\xbeia informacin\xc4\xaf biuleten\xc4\xaf \xe2\x80\x9eValstyb\xc4\x97s tarnybos aktualijos\xe2\x80\x9c.'